**Handitzea**

Instalazio bat handitzea haren potentzia handitzea da, alegia, etengailu nagusi automatikoa (ENA) kalibre handiagoko batekin ordeztea, horrek banako deribazioa aldatzea ekarri edo ez.

Behe tentsioko instalazioaren gehieneko potentzia onargarritzat hartzen da ENAri esleitutakoa, cos φ = 1 delarik.

**Aldaketa**

Instalazioaren aldaketatzat jotzen dira ENA kalibre handiagoko batekin ordezterik ez dakarten aldaketa guztiak.

**Aldaketa garrantzitsua**

Aldaketa garrantzitsutzat jotzen dira hasierako gehieneko potentzia onargarriaren % 50i baino gehiagori eragiten dioten aldaketak.

Aurrekoaz gainera, honako hauek ere aldaketa garrantzitsutzat joko dira:

* Banako deribazioa aldatzea.
* Behe tentsioko koadro orokorra edo aginte eta babes koadro orokorra aldatzea.

* Kommutazioa ordeztea edo handitzea, erregelamenduz bigarren hornidura bat behar duten instalazioetan.

* Ebakuntza-gela edo esku-hartze gela bat aldatzea.

Oharra: Aldaketaren portzentajea zehazteko kontuan hartu beharreko potentzia izanen da, arau orokor gisa, aldatutako zirkuitu edo koadroen babesei dagozkien potentzien batura, edo, hargailuak aldatzen badira, haiek eskatzen duten potentzia.